**Komisija za pripremanje prijedloga za izbor akademskog osoblja na Odsjeku za telekomunikacije u naučnonastavno zvanje asistent (1 izvršioc):**

Predsjednik: **dr.sci. Almir Marić, dipl.ing.el.**

docent na Elektrotehničkom fakultetu Univerziteta u Sarajevu, (naučna oblast ''Telekomunikacije'')

Članovi: **dr.sci. Enio Kaljić, dipl.ing.el.**

docent na Elektrotehničkom fakultetu Univerziteta u Sarajevu, (naučna oblast ''Telekomunikacije'')

**dr.sci. Miralem Mehić, dipl.ing.el.**

docent na Elektrotehničkom fakultetu Univerziteta u Sarajevu, (naučna oblast ''Telekomunikacije'')

# VIJEĆU ELEKTROTEHNIČKOG FAKULTETA

# S A R A J E V O

Odlukom Vijeća Elektrotehničkog fakulteta u Sarajevu, broj 01-246/22 od 20.01.2022. godine, imenovana je Komisija (u gore navedenom sastavu) za pripremanje prijedloga za izbor akademskog osoblja u naučnonastavno zvanje asistent, 1 izvršilac, za naučnu oblast "Telekomunikacije" na Odsjeku za telekomunikacije, za prijem u radni odnos sa punim radnim vremenom, o čemu podnosi sljedeći:

# I Z V J E Š T A J

**A. PODACI**

Na raspisani Konkurs objavljen u dnevnom listu Oslobođenje dana 31.12.2021. godine i web stranici Elektrotehničkog fakulteta u Sarajevu za izbor akademskog osoblja u naučnonastavno zvanje asistent, 1 izvršilac, za naučnu oblast "Telekomunikacije" na Odsjeku za telekomunikacije, za prijem u radni odnos sa punim radnim vremenom, u propisanom roku se prijavio jedan kandidat:

1. Magistar elektotehnike - diplomirani inženjer elektrotehnike Amina Tanković, prijava protokolisana pod brojem 02-51/22 od 07.01.2022. godine.

**1) Amina Tanković**

1. ***Biografski podaci***

Amina Tanković je rođena **\*\*\* Dio podataka naveden u Izvještaju Komisije**. Po završetku srednjoškolskog obrazovanja upisuje se na Elektrotehnički fakultet u Sarajevu, Odsjek za telekomunikacije:

* Prvi ciklus studija, koji se vrednuje sa 180 ECTS bodova, završila je 2019. godine i stekla zvanje Bakalaureat/bachelor - inženjer elektrotehnike, Odsjek za telekomunikacije. Studij je završila sa prosječnom ocjenom 8.44.
* Drugi ciklus studija, koji se vrednuje sa 120 ECTS bodova, završila je 2021. godine i stekla zvanje Magistar elektrotehnike - diplomirani inženjer elektrotehnike, Odsjek za telekomunikacije. Studij je završila sa prosječnom ocjenom 9.28.

**Osvrt na kvalifikacije kandidatkinje:**

Komisija konstatira da kandidat ispunjava uslove propisane Zakonom i Konkursom. Kandidat ima potreban stepen obrazovanja, potreban broj ECTS bodova, te prosječnu ocjenu 8.44 na prvom i 9.28 na drugom ciklusu studija, čime ispunjava uslov da je najniža prosječna ocjena 8.00. Pored ovih uslova, kandidat ima objavljen jedan rad na međunarodnoj konferenciji:

1. **A. Tanković**, A. Begović and N. Goran, "On using simple Android-based hand-held units for xDSL loop qualification/troubleshooting," *2020 International Symposium ELMAR*, 2020, pp. 29-32, doi: 10.1109/ELMAR49956.2020.9219043.

U biografskim podacima kandidat navodi da je završio CCNA (Cisco Certified Network Associate) kurs 2021. godine (dokaz nije priložen).

**B. PRIJEDLOG SA OBRAZLOŽENJEM**

U procesu pripremanja prijedloga Komisija se referencirala na:

1. Članove Zakona o visokom obrazovanju Kantona Sarajevo, (Službene novine Kantona Sarajevo, br. 33/17):

* Član 96. (Uslovi za izbor u naučnonastavna zvanja), tačka a): "Uslovi za izbor u naučnonastavna zvanja su - asistent: završen ciklus studija koji se vrednuje sa najmanje 300 ECTS bodova i sa najnižom prosječnom ocjenom 8 ili 3.5";
* Član 119. (Izbor člana akademskog osoblja), stav 1: ''Član akademskog osoblja se bira za naučnu/umjetničku oblast ili za nastavni predmet odnosno grupu nastavnih predmeta u okviru naučne/umjetničke oblasti. Broj naučnih/umjetničkih oblasti za koje se može izvršiti izbor člana akademskog osoblja utvrđuje se statutom visokoškolske ustanove''.

1. Dosadašnju praksu na Elektrotehničkom fakultetu u Sarajevu, tokom provođenja procedure izbora u naučnonastavna zvanja.

Na osnovu uvida u priloženu dokumentaciju i navedenih podataka kandidata, te na osnovu Potvrde o blagovremenosti i potpunosti (urednosti) prijave na raspisani konkurs od 31.12.2021. godine, broj 09-193/22, od dana 18.01.2022. godine, Komisija za pripremanje prijedloga je, referencirajući se na citirane članove Zakona o visokom obrazovanju Kantona Sarajevo, te dosadašnju praksu Elektrotehničkog fakulteta, mišljenja da:

1. kandidat Amina Tanković ispunjava uvjete za izbor u nastavno-naučno zvanje asistent, shodno navedenim članovima Zakona o visokom obrazovanju i Statuta Univerziteta u Sarajevu, jer ima potreban stepen obrazovanja, potreban broj ECTS bodova i najnižu prosječnu ocjenu veću od 8.00.

Na osnovu izloženog, Komisija za pripremanje prijedloga za izbor akademskog osoblja u naučnonastavno zvanje asistent, 1 izvršilac, za naučnu oblast "Telekomunikacije" na Odsjeku za telekomunikacije, za prijem u radni odnos sa punim radnim vremenom **jednoglasno predlaže Vijeću Elektrotehničkog fakulteta u Sarajevu da se kandidat:**

1. **Amina Tanković, magistar elektotehnike - diplomirani inženjer ektrotehnike**

**izabere u naučnonastavno zvanje asistent, u radni odnos sa punim radnim vremenom, za naučnu oblast ''Telekomunikacije'' na Odsjeku za telekomunikacije.**

**KOMISIJA**

doc.dr.sci. Almir Marić, dipl.ing.el., predsjednik

.................................................................................................

doc.dr.sci. Enio Kaljić, dipl.ing.el., član

.................................................................................................

doc.dr.sci. Miralem Mehić, dipl.ing.el., član